1950માં રીલીઝ થયેલી ‘ધી મેન’ નામની ડ્રામા ફિલ્મથી હોલીવૂડ કરિયરની શરૂઆત કરનારા બ્રાન્ડોએ ‘ધી સ્ટ્રીટકાર નેમ્ડ ડિઝાયર,’ ‘ઓન ધી વોટરફ્રન્ટ,’ ‘ધી વાઈલ્ડ વન,’ ‘જુલિયસ સીઝર,’ ‘ધી ગોડફાધર,’ અને ‘ઍપોકલિપ્સ નાઉ’ જેવી યાદગાર ફિલ્મ્સમાં અભિનય કર્યો. બ્રાન્ડોએ કુલ 40 ફિલ્મ્સમાં અભિનય કર્યો હતો અને તેમાંની અડધા કરતા વધુ ફિલ્મ્સમાં બ્રાન્ડોએ ભજવેલા પાત્રો કાં તો લોહિયાળ મોત મર્યા હતા અથવા તો તેમને મારી મારીને અધમૂઆ કરી નાખવામાં આવ્યા હતા. તેમની પ્રથમ ફિલ્મ ‘ધી મેન’માં બ્રાન્ડોનું પાત્ર ફિલ્મની શરૂઆતમાં જ યુદ્ધ દરમિયાન મરણતોલ ઘવાય છે અને જીવવાની આશા છોડી દે છે! સીત્તેરના દાયકામાં રીલીઝ થયેલી તેમની તમામ ફિલ્મ્સમાં બ્રાન્ડોએ મૂવીના ‘ધી એન્ડ’ પહેલાં તો ચોકસાઈપુર્વક ફાની દુનિયા છોડી જ દીધી હતી.